Národní muzeum

Národní muzeum (skratka NM) je najvýznamnejšia česká múzejná inštitúcia. Niekedy sa tento termín používa aj pre jej hlavnú budovu na Václavskom námestí v Prahe 1. V roku 2018 došlo k významnej rekonštrukcii, premiestneniu prírodovedných zbierok i spojeniu s priľahlou budovou. Časopis Nature Plants publikoval, že archivári zbierok našli pri rekonštrukcii najstarší exemplár cievnatej rastliny na svete Cooksonia Barrandien, čo dokazuje existenciu fotosyntézy už pred 400 tis. až 7 miliónmi rokov. Historický vývoj Múzeum bolo založené v roku 1818 pod názvom Vlastenecké múzeum v Čechách. Od roku 1848 nieslo názov České múzeum, v období rokov 1854 – 1919 potom Múzeum Kráľovstva českého. Pred postavením novej budovy múzeum sídlilo provizórne v Šternberskom (1821 – 1846) a Nostickom paláci (1846 – 1892). Hlavná budova Novorenesančná stavba od projektanta Josefa Schulza s centrálnym priestorom panteónu a výzdobou od umelcov generácie Národného divadla pochádza z rokov 1885 – 1890 a tvorí dominantu celého Václavského námestia. Projekt kládol dôraz predovšetkým na monumentalitu, sčasti na úkor funkčnosti. V roku 1968 bola jeho predná fasáda poškodená strelami sovietskej armády, ohrozené bolo aj počas výstavby pražského metra v prvej polovici 70. rokov minulého storočia (pri výstavbe vestibulu stanice Muzeum boli poničené niektoré steny, vestibul musel byť lepšie vystužený). Budova nebola nikdy celkovo rekonštruovaná, preto bola na začiatku 21. storočia vo veľmi zlom stave. V roku 2006 bola múzeu prisľúbená budova bývalého Federálneho zhromaždenia oproti, v ktorej pôsobilo Rádio Slobodná Európa.Do objektu bola v roku 2009 presunutá časť zbierok, aby mohla hlavná budova prejsť rozsiahlou rekonštrukciou. Historická budova bude uzavretá 7. júla 2011 a realizácia stavby je plánovaná od decembra 2011 do júna 2015. Po jej ukončení bude prepojená s novou budovou a výstavné priestory v centre Prahy boli zväčšené o 5 600 m², zo súčasných 5 700 m² na celkových 11 300 m² v oboch budovách. Rekonštrukcia V druhej dekáde nového tisíročia, havarijný stav budovy, odpadlá ruka sochy, donútili vtedajšiu vládu Českej republiky učiniť okamžité rekonštrukčné opravy hlavnej budovy. Došlo k 7ročnej uzávere a 3ročnej rozsiahlej rekonštrukcii vrátane celej fasády nad Václavským námestím, k presunu zbierok a pod. Národné múzeum získalo budovu susedného parlamentu ČSFR, ale prepojenie nebolo sprvu jednoduché - podzemná chodba/muzijný komplex - dnes už 3D projekčná plocha s odrazom historie. Múzeum zároveň reštaurovalo svoje zbierky, vykonalo radu zmien a nových inštalácii. Za najväčšiu možno považovať presklenie nádvoria múzea, čím vznikol priestor na kultúrne akcie, koncerty, divadelné predstavenia. Z pohľadu múzea nedošlo k žiadnej novej realizácii architektonickej súťaže prestavby, aby bol zachovaný odkaz architekta Josefa Schulza. Teraz je tam stála kaviareň a obrovský kosterný exponát Amargasaurusa. Novo (2022) múzeum zverejňuje kostru veľryby. Výsledné náklady činili necelých 5 miliard českých korun. Knižnica Národného múzea Súčasťou Národného múzea je knižnica. Všeobecná časť knižnice, oddelenie rukopisov a starých tlačí je umiestnené zčiasti v hlavnej budove múzea, väčšina v depozitóriach múzea v Terezíne. Unikátny súbor historických i súčasných novín a časopisov je uložený v Miestodržiteľskom letohrádku v pražskej Stromovke. Knižnica NM tiež zaisťuje prevádzku Múzea knihy v zámku v Žďári nad Sázavou. Ďalšie expozície Okrem zbierok v hlavnej budove pod Národné múzeum spadajú tieto expozície: Národné múzeum – nová budova (bývalé Federálne zhromaždenie, Vinohradská 1, Praha) Náprstkovo múzeum ázijských, afrických a amerických kultúr (Betlémské námestie, Praha) Múzeum českej hudby (Karmelitská ulica, Praha) Múzeum Bedřicha Smetany (Novotného lávka 1, Praha) Múzeum Antonína Dvořáka (Ke Karlovu 20) Pamätník Jaroslava Ježka (Kaprova ulica, Praha) Pamätník Antonína Dvořáka Nelahozeves Pamätník Bedřicha Smetany (Jabkenice) Pamätník Josefa Suka (Křečovice) Lapidárium (Výstavisko, Praha) Dittrichova lekáreň a lékárnická expozícia Národného múzea (zámok Kuks) Musaion - Národopisná expozícia NM (Letohrádok Kinských) Národný pamätník na Vítkove (U Památníku 1990, Praha) Pamätník Františka Palackého a Františka Ladislava Riegra (Palackého ulica, Praha) Múzeum českej bábky a cirkusu (Prachatice) Múzeum knihy (Žďár nad Sázavou) Zámok Vrchotovy Janovice Expozícia Galérie umenia: Z odkazu akad. maliarky Ludmily Jiřincovej Národnému muzeu (zámok Chvaly) Hudba bez hudobníkov - hracie strojky a hudobné automaty (Zámok Hořovice) Kabinet bábok (Český Krumlov) Klavír? Klavír! Klavír! Tajomstvo i krása klávesových nástrojov v premenách storočí (zámok Litomyšl) Najstaršie dejiny Louňovic pod Blaníkom a okolia (zámok Louňovice) Pamätník Jiřího Melantricha z Aventina (Rožďalovice) Referencie Tento článok je čiastočný alebo úplný preklad článku Národní muzeum na českej Wikipédii. Iné projekty Commons ponúka multimediálne súbory na tému Národní muzeum Externé odkazy Oficiálna stránka múzea Dokument o rekonštrukcii